તમિલનાડુ ના એક નાનકડા શહેર ના ડૉક્ટર દંપતિ નો એક નો એક પંદર વર્ષ નો હીથેન્દ્ર 20 સપ્ટેમ્બર 2008 ના દિવસે બાઈકપર હેલ્મેટ ન પહેર્યું હોવાથી રોડ એક્સિડન્ટ માં માથા ના પાછળ ના ભાગે ઇજા પામે છે અને તેને આઇ.સી.યું. માં સાઉથ ચેન્નાઇ ની એપોલો હોસ્પિટલ માં ખસેડવામાં આવે છે. અને ત્યાં તે બ્રેઈનડેડ અવસ્થા માં સરી પડે છે. બે દીવસ સુધી કોઈ જ ફેરફાર ન જણાતા તેનુ મૃત્યુ લગભગ નિશ્ચિત હતુ. મગજ બંધ થયુ હતુ. પણ શરીર ના બીજા અંગો કાર્યરત હતા. અને તેના માતા-પિતા એક ના એક બ્રેઈનડેડ પુત્ર ના જીવતા અંગો દાન કરવાનો નિર્ણય લે છે. હીથેન્દ્ન નું હ્ર્દય તેનાં શરીર માંથી બહાર કાઢ્યા પછી 30 મિનીટ થી વધુ ધબકી શકે એમ હતુ નહીં. હવે શોધ કરવાની હતી એવા દર્દી ની કે જેને તાત્કાલિક એક નવા હાર્ટ ની જરૂર હોય. અને ચેન્નાઇ તેમજ તેની આસપાસ ની બધી હોસ્પિટલો માં આ સંદેશો તાત્કાલિક મોકલવામાં આવે છે.